જો કે ગુજરાતી સિનેમાની વાત કરીએ તો તેમાં હજુ પણ ઓન-સ્ક્રીન કિસ દેખાડવામાં નથી આવતી. ગુજરાતી ફિલ્મોના ડિરેક્ટર હવે નવા નવા કોન્સેપ્ટ પર કામ કરી રહ્યા છે. ગુજરાતી યુવાનોને આકર્ષે તેવી અર્બન મૂવીઝ બની રહી છે પરંતુ રોમાન્સની વાતમાં આપણે હજુ પણ ઘણા પાછળ છે. લવની ભવાઈના ડિરેક્ટર સંદીપ પટેલ જાણાવે છે, “હજુ સુધી ગુજરાતીમાં માત્ર રોમેન્ટિક ફિલ્મ બનાવવાનો આઈડિયા બહુ કામ નથી કરતો. તેમાંય સેન્સર બોર્ડ સાથે આ બાબતે ચર્ચા કરવી અઘરી થઈ પડે છે. કેનવાસમાં કિસિંગ સીન હતો પરંતુ ફિલ્મમેકર્સે તે સીન કાઢી નાંખવા જણાવ્યું.” સંદીપ પટેલ વધુમાં જણાવે છે, “ફિલ્મને પારિવારિક ફિલ્મ કહી શકાય અર્થાત્ કે આખા પરિવાર સાથે બેસીને જોઈ શકાય તેવી ફિલ્મ કહી શકાય તે માટે સેન્સર બોર્ડ સામાન્ય રીતે આવા સીન્સ હટાવી દેવા જણાવે છે. પરંતુ મને એવું લાગે છે કે કિસિંગ સીન્સ કે ઈન્ટિમેટ સીન્સ દર્શાવવામાં કશુ ખોટુ નથી. તે તમારી લાગણીને શબ્દો કરતા વધુ સારી રીતે વ્યક્ત કરી શકે છે.”